CELEX: 22008D0015
Language: mt
Date: 2008-02-01 00:00:00
Title: Deċiżjoni tal-Kumitat Konġunt taż-ŻEE Nru 15/2008 ta' l- 1 ta' Frar 2008 li temenda l-Anness XX (l-Ambjent) tal-Ftehim ŻEE

12.6.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 154/30
               
            DEĊIŻJONI TAL-KUMITAT KONĠUNT TAŻ-ŻEE
      Nru 15/2008
      ta' l-1 ta' Frar 2008
      li temenda l-Anness XX (l-Ambjent) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 169/2007 tas-7 ta' Diċembru 2007 (1).
               
            
                  (2)
               
               
                  Id-Deċiżjoni tal-Kummissjoni 2006/799/KE tat-3 ta’ Novembru 2006 li tistabbilixxi kriterji ekoloġiċi riveduti u l-ħtiġijiet ta' valutazzjoni u verifika relatati għall-għoti ta’ l-ekotikketta Komunitarja għal prodotti li jtejbu l-ħamrija (2) għandha tkun inkorporata mal-Ftehim,
               
            
                  (3)
               
               
                  Id-Deċiżjoni 2006/799/KE tħassar id-Deċiżjoni tal-Kummissjoni 2001/688/KE (3) li hi inkorporata fil-Ftehim u li konsegwentement għandha titħassar skond il-Ftehim.
               
            IDDEĊIEDA KIF ĠEJ:
      Artikolu 1
      It-test tal-punt 2d (Deċiżjoni tal-Kummissjoni 2001/688/KE) fl-Anness XX għall-Ftehim għandu jiġi mibdul b'li ġej:
      
         “32006 D 0799: Id-Deċiżjoni tal-Kummissjoni 2006/799/KE tat-3 ta’ Novembru 2006 li tistabbilixxi kriteji ekoloġiċi riveduti u l-ħtiġijiet ta' valutazzjoni u verifika relatati għall-għoti ta’ l-ekotikketta Komunitarja għal prodotti li jtejbu l-ħamrija (ĠU L 325, 24.11.2006, p. 28).”
      
      Artikolu 2
      It-testi tad-Deċiżjoni Nru 2006/799/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE għall-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta' Frar 2008, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 1 ta' Frar 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 124, 8.5.2008, p. 37.
      
         (2)  ĠU L 325, 24.11.2006, p. 28.
      
         (3)  ĠU L 242, 12.9.2001, p. 17.
      
         (*)  L-ebda ħtiġijiet kostituzzjonali m'huma indikati.